Zukini (saking Basa Italia, zucchine (tunggal) utawi zucchini (jamak) inggih punika jinising labu alit ingkang wohipun dipunpanèn sadèrèngipun mateng minangka janganan. Janganan punika kalebet salah satunggaling wujud budidaya saking Cucurbita pepo. Wonten ing negari Prancis, Inggris, lan nagara-nagara Benelux janganan punika langkung kondhang minangka courgette (dipunwaos "kurzet"). Warni njawinipun woh kasebut limrahipun saged warni kuning lan ijo enèm utawi ijo tua. Wujudipun woh punika mirip kalihan timun, sanajan wonten ingkang wujudipun bunder utawi kados gendul (botol) gumantung kalihan kultivaripun.